แอมเนสตี้ ประเทศไทยจี้ทางการยกเลิกข้อกล่าวหาศิลปินกลับจากสเปนโพสต์ไม่ถูกคัดกรองโควิด-19
แอมเนสตี้ ประเทศไทยแถลงทางการไทยต้องยกเลิกข้อกล่าวหาทั้งหมด กรณีจับศิลปินกลับจากสเปนโพสต์ไม่ถูกคัดกรองโควิด-1925 มี.ค. 2563 สืบเนื่องจากรายงานข่าวว่าศิลปินจากภูเก็ตถูกเจ้าหน้าที่ตำรวจจับกุมเพราะโพสต์ข้อความในเฟซบุ๊กระบุว่า ไม่มีการตรวจคัดกรองผู้โดยสารที่สนามบินสุวรรณภูมินางปิยนุช โคตรสารผู้อำนวยการแอมเนสตี้ อินเตอร์เนชั่นแนล ประเทศไทยเผยว่าการควบคุมตัวและดำเนินคดีผู้ที่วิพากษ์วิจารณ์การทำงานของภาครัฐอย่างสงบ เป็นสัญญาณให้เห็นถึงการปิดกั้นเสรีภาพในการแสดงออกของประชาชนก่อนการประกาศใช้พ.ร.ก.ฉุกเฉิน กฎหมายที่มีเนื้อหาคลุมเครือและกว้างขวางเช่น พ.ร.บ.คอมพิวเตอร์มักถูกใช้เป็นเครื่องมือฟ้องปิดปากบุคคลที่มีความเห็นต่างจากรัฐบาลทางการไทยต้องยกเลิกข้อกล่าวหาทั้งหมดทันทีอย่างไม่มีเงื่อนไข และรับรองว่าข้อจำกัดด้านสิทธิมนุษยชนใดๆ ต้องเป็นไปตามหลักแห่งความจำเป็นและความได้สัดส่วนเท่านั้นทางการไทยต้องรับรองว่าภายใต้การประกาศสถานการณ์ฉุกเฉิน จะไม่ใช้มาตรการจัดการกับการระบาดของเชื้อไวรัสโควิด-19เป็นเครื่องมือในการจำกัดสิทธิและเสรีภาพโดยพลการและบนพื้นฐานของการเลือกปฏิบัติโดยเฉพาะอย่างยิ่งสิทธิที่จะมีเสรีภาพในการแสดงออกของผู้มีความเห็นต่างจากรัฐบาลข้อมูลพื้นฐานข้อมูลจากศูนย์ทนายความเพื่อสิทธิมนุษยชนระบุว่าเมื่อวันที่23มีนาคม2563เจ้าหน้าที่ตำรวจจับกุมตัวนายดนัย อุสมา ศิลปินวัย42ปีจากแกลลอรี่ในจังหวัดภูเก็ตตามหมายจับศาลอาญา หลังโพสต์ข้อความว่าตนได้เดินทางกลับจากประเทศสเปน และพบว่าไม่มีการตรวจคัดกรองผู้โดยสารที่มีโอกาสติดเชื้อไวรัสโควิด-19ที่สำนักงานตรวจคนเข้าเมือง สนามบินสุวรรณภูมิต่อมา เขาถูกส่งตัวมายังกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี และถูกแจ้งข้อกล่าวหาตามมาตรา14(2)แห่งพระราชบัญญัติความผิดเกี่ยวกับคอมพิวเตอร์ พ.ศ.2560นำเข้าข้อมูลคอมพิวเตอร์ ซึ่งข้อมูลคอมพิวเตอร์อันเป็นเท็จ โดยประการที่น่าจะก่อให้เกิดความตื่นตระหนกแก่ประชาชน ในวันต่อมานายดนัยได้การรับประกันตัวด้วยวงเงิน100000บาทเมื่อวันที่24มีนาคม2563รัฐบาลไทยประกาศสถานการณ์ฉุกเฉินเริ่มตั้งแต่วันที่26มีนาคม2563เป็นระยะเวลาหนึ่งเดือน เพื่อตอบสนองต่อการระบาดของเชื้อไวรัสโควิด-19ระหว่างการแถลงข่าว ประกาศนายกรัฐมนตรี พลเอกประยุทธ์ จันทร์โอชาเตือนผู้คนให้ระมัดระวังการเผยแพร่ข้อความบนโซเชียลมีเดียและขู่ว่าจะดำเนินคดีกับการให้ข่าวสาร บิดเบือนทั้งนี้รัฐบาลไม่ได้ชี้แจงว่าจะใช้มาตรการใดระหว่างสถานการณ์ฉุกเฉิน ซึ่งจะนำไปสู่ข้อจำกัดด้านสิทธิมนุษยชนที่อาจไม่ได้สัดส่วนและการละเมิดสิทธิมนุษยชน
แอมเนสตี้ ประเทศไทยแถลงทางการไทยต้องยกเลิกข้อกล่าวหาทั้งหมด กรณีจับศิลปินกลับจากสเปนโพสต์ไม่ถูกคัดกรองโควิด-1925 มี.ค.
แอมเนสตี้ ประเทศไทย,โควิด-19